-Պիտի ըսէի թէ երեք լեզուներով նկարագրութեանց առընթեր՝ չքնաղ հնատիպ հատորներու գեղեցիկ լուսանկարները մեծ արժէք կը ներկայացնեն: Անոնց մեծամասնութիւնը Հայաստանի Ազգային Գրադարանի Անձեռնմխելի Գրականութեան բաժնին եւ այդ բաժնի ղեկավար՝ Տիկ. Ալիսա Ադամեանի եւ իր խմբակին կը պարտինք: Իսկ մեր նկարագրութեանց շեշտը աւելի հնատիպներու վրայ է: Հայ տպագրութեան կարեւորագոյն առաջին կեդրոնները Վենետիկը, Ամստերդամը եւ Կոստանդնուպոլիսը հանդիսացան, վասն զի Հայ ժողովուրդը իր պատմական հայրենեաց մէջ տպարաններ հիմնելու կարելիութենէն զրկուած էր: Դժուար է հոս մի քանի նմոյշներ ընտրել: